Nota predstavlja visinu i duljinu zvuka.
Počnimo s duljinom, odnosno notnom vrijednošću.
Ovdje je pet notnih vrijednosti.
Cijela nota, u obliku kružnice.
Polovinka, krug s vratom tako da su dvije polovinke jednake jednoj cijeloj noti.
Četvrtinka je kao polovinka, ali je ispunjena.
Dvije četvrtinke jednake su jednoj polovinki.
Četiri četvrtinke jednake su cijeloj noti.
Osminka izgleda kao četvrtinka sa zastavicom.
Dvije osminke jednake su duljine kao četvrtinka.
Četiri osminke kao polovinka,
i osam osminki kao cijela nota.
Šesnaestinka je kao osminka, ali s dodatnom zastavicom.
Shema je ista; dvije šesnaestinke za osminku,
četiri šesnaestinke za četvrtinku, i tako dalje.
Zastavice se mogu i povezati,
i vratovi mogu ići prema gore ili dolje
bez ikakve promjene u notnoj vrijednosti.
Sada pogledajmo kako se ove note konkretno odnose na glazbu.
Počinjemo s oznakom za mjeru.
U ovom slučaju je to 4/4.
Gornji broj označava koliko doba
ima u svakom taktu.
Donji broj nam govori kakva je notna vrijednost jednaka jednoj dobi.
Dakle, ako napišemo 4 četvrtinke u 4/4 mjeri,
takt je završio i dodajemo taktnu crtu.
Ako napravimo istu stvar drugi put, napisali smo 2 takta.
Iskoristimo prijašnjih pet notnih vrijednosti u 4/4 mjeri.
Cijela nota dobiva 4 dobe.
Ako nađemo cijelu notu u glazbi s 4/4 mjerom,
svirali bismo ili pjevali jednu notu, i trajala bi cijeli takt.
Polovinka bi trajala polovicu cijele note, odnosno 2 dobe.
Poslušajmo početak sporog stavka Dvořakove Simfonije Novoga svijeta.
Ovaj koral za limene puhače ima tri takta s polovinkama
i zatim jedan takt s cijelom notom.
[orkestralna glazba]